Dirk Schuster

Dirk Schuster (s. 29. joulukuuta 1967) on saksalainen jalkapallovalmentaja ja entinen puolustaja. Toukokuusta 2022 lähtien hän on toiminut FC Kaiserslauternin päävalmentajana.

Ura pelaajana

Schuster hankki jalkapallo-oppinsa FC Karl-Marx-Stadtin juniorijoukkueissa ja voitti vuonna 1986 DDR:n junioriliigan mestaruuden seuran II-joukkueen paidassa. Läpimurtonsa edustusjoukkuetasolla Schuster Sachsenring Zwickaussa, jossa pelasi syyskauden 1987. Tammikuussa 1988 hän siirtyi 1. FC Magdeburgiin, jossa pelasi puolitoista kautta DDR-Oberligassa. 

Vuonna 1990 Schuster siirtyi Eintracht Braunschweigiin, jossa pelasi 2. Bundesliigaa. Menestyksekkäimmät pelivuotensa Schuster edusti Karlsruhea, jonka edustusjoukkueessa hän urakoi vuosina 1991–1997 yli 160 liigaottelua. KSC:n kanssa Schuster pääsi myös europeleihin ja oli mukana Wunder am Wildparkin joukkueessa, joka murskasi Valencian UEFA Cupissa vuonna 1993. 

Jätettyään KSC:n vuonna 1997 Schuster jatkoi vielä peliuraansa ja edusti 2000-luvun taitteessa useita eri seuroja, mutta vailla mainittavaa menestystä. Hän lopetti pelaajauransa kaudella 2006/07 ASV Durlachin pelaajavalmentajana.Dirk Schuster

Maajoukkuetasolla Schuster edusti DDR:n maajoukkuetta sekä junioritasolla että A-maajoukkueessa. Hän oli mukana voittamassa alle 198-vuotiaiden Euroopan mestaruutta vuonna 1986 ja alle 20-vuotiaiden MM-pronssia vuotta myöhemmin. DDR:n A-maajoukkueessa hän pelasi neljä maaottelua vuonna 1990. Saksan jälleenyhdistymisen jälkeen Schuster edusti maajoukkuetta kolmessa ottelussa vuosina 1994–1995. Dirk Schuster

Meriitit pelaajana

 U18 Euroopan mestaruus: 1986
 U20 MM-pronssia: 1987
 Saksan cup
Hopeaa: 1996

Ura valmentajana

Valmennusuransa Schuster aloitti kesällä 2006 ASV Durlachin pelaajavalmentajana. Hän opiskeli valmentajantutkinnon Kölnin urheiluakatemiassa, josta valmistui vuonna 2007 muun muassa yhdessä Viktor Skrypnykin ja Jos Luhukayn kanssa. Griff in die Pralinenschachtel - Abschluss des 54. DFB-Fußball-Lehrer-Lehrgangs Schusterin valmennusura jatkui kesällä 2009 Stuttgarter Kickersin peräsimessä. Dirk Schuster ist neuer Kickers Trainer Hän luotsasi seuraa Regionalligassa ja pesti huipentui sarjan voittoon sekä nousuun 3. Ligaan kauden 2011/12 päätteeksi. Sarjatasoa ylempänä menestys jäi kuitenkin heikoksi ja seura erotti Schusterin marraskuussa 2012. Stuttgarter Kickers trennen sich von Schuster

Pian Kickers-potkujensa jälkeen, aivan joulukuun 2012 lopussa Schusterista tuli SV Darmstadtin päävalmentaja. "Insider" Schuster soll die Lilien retten Schusterin johdolla Darmstadt on tehnyt noususuhtaista tulosta. Vuonna 2013 seura voitti Hessenin cupin ja kaudella 2013/14 seura juhli nousua 2. Bundesliigaan voitettuaan DSC Arminia Bielefeldin nousukarsinnoissa. Menestys jatkui kaudella 2014/15, kun Schuster luotsasi Darmstadtin yllättäen sarjakakkosena historiallisesti Bundesliigaan. Darmstadt 98 – Deutschlands schönste Fußballromanze Kauden jälkeen seura teki Schusterin kanssa kolmivuotisen jatkosopimuksen. Trainer Schuster verlängert vorzeitig bis 2018 Darmstadtin debyyttikausi 2015/16 Bundesliigassa sujui kohtalaisesti ja joukkue onnistui säilyttämään pääsarjapaikkansa kahden pisteen erolla putoamisviivaan. Kauden jälkeen Schuster siirtyi kolmivuotisella sopimuksella FC Augsburgin päävalmentajaksi.Schuster folgt auf Weinzierl

Schusterin pesti Augsburgissa jäi lyhyeksi. Joukkueen kausi Bundesliigassa alkoi heikosti, kun se voitti vain kolme pelaamistaan 14 ottelusta syyskaudella. Lopulta seurajohto erotti Schusterin tehtävistään joulukuun puolivälissä 2016.Augsburg sack manager Dirk Schuster and his coaching staff

Joulukuussa 2017 Schuster palasi 2. Bundesliigan putoamiskamppailuun vajonneen SV Darmstadt 98:n päävalmentajaksi.Alter Bekannter: Schuster kehrt nach Darmstadt zurück Schusterin johdolla Darmstadt nousi kauden päätteeksi 2. Bundesliigan keskikastiin ja oli 10:s. Kaudella 2018/19 Darmstadt vajosi jälleen putoamiskamppailuun ja seurajohto erotti Schusterin tehtävistään helmikuussa 2019, kun Darmstadt oli vain neljä pistettä putoamisviivan yläpuolella.SV 98 stellt Dirk Schuster frei

Elokuun lopulla 2019 Schusterista tuli Erzgebirge Auen päävalmentaja.Erzgebirge Aue holt Dirk Schuster als Meyer-Nachfolger Debyyttikaudellaan Schuster luotsasi Auen 2. Bundesliigassa seitsemänneksi, mikä oli joukkueen paras sijoitus lähes kymmeneen vuoteen. Kaudella 2020/21 joukkue jäi keskikastiin sijalle 12 ja kauden jälkeen seura ei jatkanut Schusterin sopimusta.Trennung besiegelt: Aue und Dirk Schuster gehen getrennte Wege

Toukokuussa 2022 Schusterista tuli FC Kaiserslauternin päävalmentaja.FCK stellt Marco Antwerpen frei – Dirk Schuster übernimmt Schuster valmensi seuraa kauden kolmessa viimeisessä ottelussa, mutta joukkue ei saavuttanut niistä ainoatakaan voittoa. Kausi päättyi näin 3. Ligassa kolmannelle sijalle ja FCK eteni nousukarsintoihin. Schusterin johdolla FCK voitti Dynamo Dresdenin yhteismaalein 2–0 ja nousi neljän vuoden tauon jälkeen 2. Bundesliigaan.Herzlich willkommen zurück in der 2. Bundesliga, 1. FC Kaiserslautern!

Meriitit valmentajana

 2. Bundesliiga
Hopeaa: 2015
 Hessenpokal: 2013
 Regionalliga Süd: 2012
 Vuoden jalkapallovalmentaja Saksassa: 2016

Lähteet

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Vuonna 1967 syntyneet
Luokka:Elävät henkilöt